24 Οκτώβρη 2016

**ΔΕΛΤΙΟ ΤΥΠΟΥ**

**Συμμετοχή του Οργανισμού Ανοιχτών Τεχνολογιών ΕΕΛΛΑΚ στο e health forum**

Στις 25 και 26 Οκτώβρη διοργανώνεται το [e health forum](http://www.ehealthforum.org/), στο Μέγαρο Μουσικής. Ο Οργανισμός Ανοιχτών Τεχνολογιών ΕΕΛΛΑΚ στηρίζει και συμμετέχει στον εν λόγω συνέδριο με την διοργάνωση session με τίτλο: [Open Source Software in Health, Use and Applications](http://www.ehealthforum.org/el/programme/) και με τη συμμετοχή στο workshop για IT specialists με τίτλο: [Dealing with open data and open source models in mhealth implementation](http://www.ehealthforum.org/el/programme/ihe-workshop-developers/)

Μέσα από το e health forum έχετε την ευκαιρία να:

* **Αποκτήστε** μια ολοκληρωμένη εικόνα του τομέα της ηλεκτρονικής υγείας στην Ελλάδα και στην Ευρώπη σήμερα.
* **Μάθετε** για τις τελευταίες εξελίξεις από περιζήτητους ομιλητές, ειδικούς στις καινοτόμες εφαρμογές της ΤΠΕ στην υγεία.
* **Ενισχύστε** τους επαγγελματικούς δεσμούς με κομβικούς πελάτες & κορυφαία στελέχη της αγοράς όχι μόνο από την Δυτική, αλλά και από τη ΝΑ Ευρώπη και τη Μεσόγειο.
* **Συμμετέχετε** στη συζήτηση για τη στρατηγική και τις εξελίξεις στο θεσμικό πλαίσιο του eHealth & του mHealth σε εθνικό και ευρωπαϊκό επίπεδο.
* **Εξασφαλίστε** την προβολή της εταιρείας ή του οργανισμού σας συνδέοντας την ταυτότητά σας με καινοτόμες μεθόδους και πρακτικές.
* **Ενημερωθείτε** για πηγές και τρόπους χρηματοδότησης των έργων σας.
* **Δικτυωθείτε** με εταιρείες, οργανισμούς, επιστήμονες και στελέχη με ειδίκευση σε ευρύ φάσμα αντικειμένων που συνδέονται με την ηλεκτρονική υγεία:
* *eHealth & mHealth, ιατροτεχνολογικές συσκευές, εφαρμογές ΙοΤ, ιατρική παρακολούθηση εξ αποστάσεως, λογισμικά υπηρεσιών υγείας, ασφάλεια δεδομένων, πρότυπα, υπηρεσίες επικοινωνίας και marketing για τον υγειονομικό τομέα κ.ά.*

Για την παρακολούθηση του συνεδρίου απαιτείται εγγραφή [εδώ](http://www.ehealthforum.org/el/%CE%B5%CE%B3%CE%B3%CF%81%CE%B1%CF%86%CE%AD%CF%82/)

Σημείωση: Για πανεπιστημιακούς, ερευνητές και φοιτητές η είσοδος είναι δωρεάν αλλά απαιτείται εγγραφή

**Για τον Οργανισμό Ανοιχτών Τεχνολογιών - ΕΕΛΛΑΚ**

Ο Οργανισμός Ανοιχτών Τεχνολογιών - ΕΕΛΛΑΚ ιδρύθηκε το 2008, σήμερα αποτελείται από 30 Πανεπιστήμια, Ερευνητικά Κέντρα και κοινωφελείς φορείς. Ο Οργανισμός Ανοιχτών Τεχνολογιών - ΕΕΛΛΑΚ έχει ως κύριο στόχο να συμβάλλει στην ανοιχτότητα και ειδικότερα στην προώθηση και ανάπτυξη των Ανοιχτών Προτύπων, του Ελεύθερου Λογισμικού, του Ανοιχτού Περιεχομένου, των Ανοιχτών Δεδομένων και των Τεχνολογιών Ανοιχτής Αρχιτεκτονικής στο χώρο της εκπαίδευσης, του δημόσιου τομέα και των επιχειρήσεων στην Ελλάδα, ενώ παράλληλα φιλοδοξεί να αποτελέσει κέντρο γνώσης και πλατφόρμα διαλόγου για τις ανοιχτές τεχνολογίες. Ανάμεσα στους φορείς που συμμετέχουν στον Οργανισμό Ανοιχτών Τεχνολογιών - ΕΕΛΛΑΚ είναι τα πιο πολλά ελληνικά Πανεπιστήμια και Ερευνητικά Κέντρα, ενώ για την υλοποίηση των δράσεων της ο Οργανισμός Ανοιχτών Τεχνολογιών - ΕΕΛΛΑΚ βασίζεται στην συνεργασία και ενεργή συμμετοχή των μελών της και της ελληνικής κοινότητας χρηστών και δημιουργών Ελεύθερου Λογισμικού, Ανοιχτού Περιεχομένου και Τεχνολογιών Ανοιχτής Αρχιτεκτονικής. Ο Οργανισμός Ανοιχτών Τεχνολογιών - ΕΕΛΛΑΚ εκπροσωπεί τα Creative Commons (wiki.creativecommons.org/Greece), είναι ιδρυτικό μέλος του COMMUNIA (www.communia-association.org), είναι ο ελληνικό κόμβος για το Open Data Institute (opendatainstitute.org), και είναι μέλος του Open Budget Initiative (internationalbudget.org/what-we-do/major-ibp-initiatives/open-budget-initiative).

Επικοινωνία: Βιβή Πετσιώτη: 210 7474-271, info at ellak.gr